**Jackson Rathbone** (syntymänimeltään **Monroe Jackson Rathbone V**, s. 14. joulukuuta 1984, Singapore) on yhdysvaltalainen näyttelijä. Hänet tunnetaan luultavasti parhaiten roolistaan Jasper Halena *Twilight*-elokuvasarjassa ja Sokka-roolistaan elokuvassa *The Last Airbender*.

Biografia
---------

### Lapsuus

Rathbone syntyi Singaporessa vanhemmilleen Jack ja Randee Rathbonelle. Hänen isänsä työn takia hän on asunut monessa paikassa ympäri maailmaa, kuten Lontoossa, Connecticutissa, Kaliforniassa, Norjassa ja Texasissa, jonne perhe lopulta jäi. Hän aloitti näyttelemisen paikallisessa teatterissa Midlandsissa, The Pickwick Players -näytelmäryhmässä. Juniori- ja seniorivuosinaan lukiossa Rathbone opiskeli Interlochen Arts Academyssa näyttelemistä. Valmistuttuaan hän suunnitteli jatkavansa Royal Scottish Academyyn, mutta menikin Los Angelesiin.

### Ura

Asuttuaan lyhyen aikaa Los Angelesissa Rathbone otettiin mukaan ohjelmaan nimeltä *Disney 411*, jossa esiintyivät myös Hilary Duff ja siskosduo Aly & AJ. Jackson vieraili myös sarjoissa *O.C.* ja *Kodinpuolustaja*. Hänen elokuvauraansa sisältyvät muun muassa roolit elokuvissa *River's End* ja *Pray for Morning*. Rathbone koe-esiintyi vuonna 2008 Edward Cullenin osaan elokuvassa *Twilight – Houkutus*, joka perustuu Stephenie Meyerin samannimiseen kirjaan, ja selviytyi neljän viimeisen ehdokkaan joukkoon. Hän ei lopulta saanut roolia, mutta hänet valittiin sen sijaan Jasper Halen osaan samassa elokuvassa. Rathbone esitti Jasperia myös elokuvan jatko-osassa *Twilight – Uusikuu*, jonka ensi-ilta oli 20. marraskuuta 2009, sekä sarjan kolmannessa osassa *Twilight – Epäilys*, joka ilmestyi teattereihin 30. kesäkuuta 2010. Elokuvasarjan päätöselokuva tehdään kaksiosaiseksi. Päätöselokuva on nimeltään *Twilight – Aamunkoi*, ja sen ensimmäinen osa saa ensi-iltansa vuonna 2011 ja toinen osa vuonna 2012.

Rathbone teki vuonna 2009 vierailun *Criminal Minds* -sarjan jaksossa "Rikkinäinen" ("Conflicted"), jota pidetään yhtenä sarjan parhaista jaksoista. Hän esiintyi samana vuonna myös muutamassa elokuvassa, esimerkiksi elokuvan *Donnie Darko* jatko-osassa *S. Darko*. Rathbone esittää Sokka-nimistä hahmoa vuonna 2010 ilmestyneessä elokuvassa *The Last Airbender*, joka perustuu samannimiseen animaatiosarjaan, jota esitettiin Nickelodeon-kanavalla.

Rathbone on esiintynyt myös Proactive-ihotuotteen mainoksessa.

### Yksityiselämä

Kun Rathbone ei ole kiireinen elokuvauransa kanssa, hän nauttii musiikista, kirjoittamisesta, laulamisesta ja tuottamisesta. Hän on bändissä nimeltä 100 Monkeys, jonka hän perusti kahden lukioaikaisen ystävänsä kanssa. Vuonna 2009 bändi julkaisi 3 albumia. Maaliskuussa 2012 Rathbone lopetti aktiiviuransa 100 Monkeysissa yksityiselämänsä kiireiden takia.

Rathbonella on ainakin kaksi tatuointia, teksti *I'm lost...* alavatsassaan ja iso Heinz- ketsuppipullo oikeassa pohkeessaan.

Alkuvuodesta 2012 Rathbone tiedotti, että hänen tyttöystävänsä Sheila Hafsadi odottaa parin esikoislasta. Rathbone ja Hafsadi tapasivat 100 Monkeysin kiertueella syksyllä 2011.

Filmografia
-----------


| Vuosi | Elokuvan suomenkielinen nimi | Alkuperäinen nimi | Rooli | Laji | Huomioita |
| --- | --- | --- | --- | --- | --- |
| 2005 | *Kodinpuolustaja* | *Close to Home* | Scott Fields | TV-sarja | 1 jakso |
| 2006 | *Pray for Morning* | Connor | Elokuva |  |
| *O.C.* | *The O.C.* | Justin | TV-sarja | 3 jaksoa |
| *Elämää Manhattanilla* | *Beautiful People* | Nicholas Fiske | 14 jaksoa |
| 2007 | *The Valley of Light* | Travis | TV-elokuva |  |
| *Perhe sotajalalla* | *The War at Home* | Dylan | TV-sarja | 2 jaksoa |
| *River's End* | Jimmy | Elokuva |  |
| *Big Stan* | Robbie the Hippie |  |
| 2008 | *Senior Skip Day* | Snippy |  |
| *The Cleaner* | Joey | TV-sarja | 1 jakso |
| *Hurt* | Conrad Coltrane | Elokuva |  |
| *Twilight – Houkutus* | *Twilight* | Jasper Hale |  |
| 2009 | *S. Darko* | Jeremy |  |
| *Kammo* | *Dread* | Stephen Grace |  |
| *DaZe: Vol. Too (sic) - NonSeNse* | Jehosefat |  |
| *Criminal Minds – FBI-tutkijat* | *Criminal Minds* | Adam Jackson | TV-sarja | 1 jakso |
| *Twilight – Uusikuu* | *The Twilight Saga: New Moon* | Jasper Hale | Elokuva |  |
| 2010 | *The Last Airbender* | Sokka |  |
| *Twilight – Epäilys* | *The Twilight Saga: Eclipse* | Jasper Hale |  |
| *No Ordinary Family* | Trent | TV-sarja |
| *Girlfriend* | Russ | Elokuva |  |
| 2011 | *Twilight – Aamunkoi, osa 1* | *The Twilight Saga: Breaking Dawn* part 1 | Jasper Hale |  |
| *Aim High* | Nick Green | Nettisarja |
| *Truckstop* | Charles | Elokuva |  |
| *Zombie Hamlet* | Shakespeare Purist |  |
| 2012 | *Twilight – Aamunkoi, osa 2* | *The Twilight Saga: Breaking Dawn* part 2 | Jasper Hale |  |

Lähteet
-------

1. 1 2 3 4 5  Jackson Rathbone Biography Jackson Rathbone Official Website. Viitattu 3.2.2011. (englanniksi)
2. 1 2  Jackson Rathbone in Twilight Media BLVD Magazine.  Arkistoitu 15.10.2010. Viitattu 3.2.2011. (englanniksi)
3. ↑  Ben, Jackson & Shiloh all auditioned for Robert Pattinson's Edward Cullen role OK! Magazine.  Arkistoitu 23.6.2011. Viitattu 3.2.2011. (englanniksi)
4. ↑  'Twilight' Star Jackson Rathbone Moves Beyond Jasper Hale With 100 Monkeys MTV. Viitattu 3.2.2011. (englanniksi)
5. ↑  Jackson Rathbone Leaves 100 Monkeys justjaredjr.com. Viitattu 8.3.2012. (englanniksi)[vanhentunut linkki]
6. ↑  Jackson Rathbone Dishes About Tattoos & Twilight Tengossip.com.  Arkistoitu 18.10.2011. Viitattu 3.2.2011. (englanniksi)
7. ↑  Twilight star Jackson Rathbone explains his bizarre tattoo dailymail.co.uk. Viitattu 22.11.2012. (englanniksi)
8. ↑  Twilight Baby Alert! Jackson Rathbone and Sheila Hafsadi Are Expecting uk.eonline.com. Viitattu 8.3.2012. (englanniksi)

Aiheesta muualla
----------------

* Kuvia tai muita tiedostoja aiheesta **Jackson Rathbone** Wikimedia Commonsissa

* 100 Monkeys Myspacessa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Yhdysvallat
* Tšekki
* Korea
* Puola

 |
|  |
| Henkilöt | 
* Elonet

 |
|  |
| Muut | 
* Europeana

 |

 |